Maroela Media Top 20: 28 Maart 2016Len Muller. Foto: Facebook. Vandag verskyn die heel laaste Maroela Media Top 20 in sy huidige formaat. Agt snitte skuif hoër op die lys, agt daal en drie behou hul posisies. “Dis hier en nou”, van Jacqueline, is vandeesweek se toptreffer. Len Muller en Stef Bos se weergawe van “Sarie Marais” sak uit, maar Len keer dadelik terug met “Vir die een wat geval het”, saam met Joshua Na Die Reën. Brendan Peyper se weergawe van “Die perfekte een vir my” styg met ses plekke nadat hy verlede week teruggesak het, terwyl “Tot oneindig einde kry” van Andriëtte en André Venter met vier plekke daal. Kyk na Len Muller en Joshua Na Die Reën se musiekvideo vir die liedjie “Vir die een wat geval het”.